คือหนูผ่าคลอดได้1ปี2เดือนประจำเดือนพึ่งมาได้3เดือนแล้วเดือนนี้คือประจำเดือนหนูมา2เดือน มาครั้งแรกประมาณวันที่3มา2วันสีเลือดเป็นสีคล้ำหรือสีดำมาครั้งที่2คือวันที่14เลือดมีสีแดงสดแล้วปวดท้องร่วมด้วยคือครั่งที่สองจะไมามาสม่ำเสมอคือกลางคืนจะไม่ไหลจะไหลแค่ช่วงเช้าๆบ่ายๆมาก็จะไม่มีแล้วค่ะ หย่านมลูกแล้ว กังวลมสกเลยค่ะ
สวัสดีค่ะ หากประจำเดือนมาวันที่ 3 มี.ค. แล้วในวันที่ 14 มี.ค. ได้มีเลือดออกมาอีก ถือเป็นอาการเลือดออกผิดปกติจากช่องคลอด โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น ซึ่งเลือดที่ออกก่อนหน้านั้น อาจไม่ใช่ประจำเดือนก็ได้ค่ะ2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีภาวะไทรอยด์ฮอร์โมนผิดปกติ5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากได้มีเพศสัมพันธ์ไปแล้ว และยังไม่ได้เริ่มคุมกำเนิด ก็ควรลองตรวจหาการตั้งครรภ์ดูด้วยค่ะ หากตรวจไม่พบ และยังคงมีเลือดออกมาบ่อยๆ อีก โดยที่ไม่ได้เกิดจากการใช้ยาฮอร์โมนใดๆ คุมกำเนิด ก็ควรไปพบสูติ-นรีแพทย์เพื่อตรวจหาและรักษาค่ะ